stanford-oval/wikipedia huggingface dataset:
לגיון הקונדור
תועלת צבאית מן הלגיון > אימון

מפקדי הצבא היססו מפני מעורבות בסכסוך בספרד והתנגדו לקריאת ממשלת איטליה לשלוח כוחות יבשתיים של שתי המדינות להילחם בספרד. עם זאת, מעורבות הלופטוופה לא הוגבלה כלל ובין היסטוריונים מקובלת הדעה כי מעורבותו של חיל האוויר הגרמני במלחמת האזרחים בספרד שימשה ככר אימונים לכוחות אשר היו מעורבים אחר כך במלחמת העולם השנייה. השקפה זו מוצאת תימוכין בעדותו של הרמן גרינג כאשר עמד לדין במשפטי נירנברג. כאשר נשאל על החלטתו לעשות שימוש בלופטוופה, השיב:
כאשר פרצה מלחמת האזרחים בספרד, פרנקו שלח לגרמניה קריאה לעזרה וביקש את תמיכתנו, במיוחד באוויר. פרנקו וכוחותיו היו מוצבים באפריקה והוא לא היה יכול לחצות עם כוחותיו (את הים התיכון), כיוון שהצי היה בידי הקומוניסטים, או, כפי שהם כינו עצמם באותם ימים, הממשלה המהפכנית המוסמכת בספרד. קודם לכל, הגורם המכריע היה לתמוך (בפרנקו) בכל תנאי, ראשית, כדי למנוע את המשך התפשטות הקומוניזם באותו אזור ושנית, כדי לבחון את הלופטוופה הצעיר שלי באותה הזדמנות בהיבטים טכניים שונים.
תועלת צבאית מן הלגיון > יחידות אחרות

נוסף לטייסות האוויר כלל לגיון הקונדור גם יחידות לא מוטסות. יחידת טנקי פאנצר סימן 1 וכן יחידת תותחי נ"מ בקוטר 88 מ"מ שבהם נעשה שימוש לצורך השמדת טנקי אויב, ביצורים וכן להפלת מטוסים שהוא תפקידם המקורי.
בעת מעורבותה של גרמניה במלחמת האזרחים פותח לראשונה שירות פינוי אווירי לחיילים פצועים
תועלת צבאית מן הלגיון > פיתוחים טכניים

גורם בולט אחד במלחמת העולם השנייה אשר היה כנראה תוצאה ישירה של הסכסוך בספרד הוא פיתוחו של מטוס המסרשמיט Bf 109. דגמים V3-V6 של המטוס נכנסו לשימוש מבצעי בספרד מיד לאחר תום הניסויים המבצעיים, בחודש ינואר 1937 לערך. באביב 1938 נוסף אליהם דגם C של המטוס ודגם E של המסרשמיט נכנס לשימוש מבצעי במלחמת האזרחים בספרד בחודש דצמבר 1938.
לאחר הניסיון המבצעי בשימוש בתותחי 88 מ"מ בספרד הוכנסו אף בכלי נשק זה שיפורים שונים.
תועלת צבאית מן הלגיון > טקטיקה

לדעת היסטוריונים, השתתפות לגיון הקונדור במלחמת האזרחים אפשרה לגרמניה, לצד האפשרות לצבור ניסיון בשדה הקרב, אף הזדמנות לנסות ולתרגל טקטיקות קרב שונות בהפעלה מבצעית של הלופטוואפה. תאוריות של הפצצות אסטרטגיות פותחו לראשונה על ידי הלופטוואפה ב"הפצצות שטיח" שבוצעו בספטמבר 1937. ככל שהתפתחה המלחמה לקראת מרץ 1938, טייסים איטלקים תחת פיקודו של פילדמרשל הוגו ספרי השתתפו ב-13 פשיטות אוויריות על ברצלונה, כולל שימוש בפצצות גז ותבערה. פשיטות אוויריות אלה גרמו למותם של אזרחים רבים.
הפצצת גרניקה

הפצצת גרניקה ב-26 באפריל 1937 הביאה גל מחאות בינלאומי. ההפצצה מיקדה לראשונה את תשומת הלב הבינלאומית למעורבותן של גרמניה ואיטליה בסכסוך. עד לאותה עת נקטה גרמניה מדיניות של הכחשה ביחס למעורבותה הצבאית בספרד. באופן פומבי טענה גרמניה לנייטרליות ביחס לסכסוך.
אף שההפצצה בגרניקה לא הייתה הפעם הראשונה בה מטוסים גרמנים ביצעו פעילות מבצעית במלחמת האזרחים, או הפעם הראשונה בה נגרמו אבדות כבדות בקרב אזרחים, חורבנה של גרניקה זכה לכותרות בעיתונים ושינה את דעת הקהל באשר למעורבות גרמניה בסכסוך. אנשי ממשל בסקי אמדו את מספר קורבנות ההפצצה ב-1,654 הרוגים ו-899 פצועים - מספרים חסרי תקדים עד אותה עת.
הערות שוליים

↑  מטוסים ראשונים הגיעו לספרד מאיטליה הפאשיסטית ב-27 ביולי 1936. הסיוע הגרמני המיידי לפרנקו הוביל לרכבת האווירית הראשונה בהיסטוריה, בה הוטסו כוחות ממרוקו הספרדית.
↑  אף שהיום מובלטים המניעים הכלכליים של גרמניה הנאצית ברצונה לסייע למורדים, בניתוחים מסורתיים של האירועים לאורך השנים הובלטו היתרונות המדיניים והצבאיים של גרמנים כמניע עיקרי.
 ראו בספר: Hugh Thomas, The Spanish Civil War. Simon & Schuster, 1994. ISBN 0671758764
↑  תאורים היסטוריים של המאורעות נחלקים באשר להשתלשלות האירועים המדויקת.
↑  הרבה פחות מגודלו של הכוח האיטלקי, שמנה 60–70 אלף חיילים.
↑  R.J. Defalque, A.J. Wright. Contributions of the Legion Condor to the Wehrmacht's surgical care during WW2. The History of Anesthesia: Proceedings of the Fifth International Symposium on the History of Anesthesia, 2001
↑  אומדנים מאוחרים יותר של מספרי ההרוגים והפצועים בהפצצה הם שמרנים יותר, 250-300 הרוגים. Jesus Larrazabal, "El Bombardeo de Guernica", El Mundo, volume 12, October 2005 and Jesus Larrazabal, Guernica, 1990
| --- | --- |
בקרת זהויות :  GND: 806525-1  SUDOC: 055302548  VIAF: 148443280   WorldCat (עם VIAF): 148443280 
מטוס היינקל He 111 של הלגיון
מטוס היינקל He 51 של אדולף גאלאנד בשירות הלגיון.
הריסות העיר גרניקה.
מוראט קראילאן

מוראט קראילאן (בכורדית: Mûrat Karayilan, נולד ב 1954) הוא המנהיג בפועל של ה-"PKK" השואף לעצמאות כורדית. הוא הנהיג את הארגון מאז שמייסד ומנהיג הארגון עבדוללה אג'לאן נתפס על ידי הטורקים בשנת 1999.
קורות חיים

קראילאן נולד בבירצ'ק שבאורפה בשנת 1954. כשסיים לימודי מכונות במכללה הצטרף ל-PKK בשנת 1979. הוא היה פעיל במחוז ילדותו סאנליאורפה עד שברח לסוריה בשנת 1980 בעת המהפכה בטורקיה. קראילאן קרא לכורדים לבפסיק לשרת בצבא טורקיה, לא לשלם מיסים לטורקיה ולהימנע מלהשתמש בשפה הטורקית.
באוגוסט 2011, פורסם כי הוא נתפס בידי כוחות ביטחון איראניים, טענה שהוכחשה הם על ידי האיראנים והן על ידי ה-PKK. אולם למרות ההכחשה, הפרסום גרר להשערות "קונספירציה" רבות בתקשורת באשר לנסיבות בהן שוחרר לכאורה על ידי האיראנים, וכי הדבר מוכיח קשר לכאורה עם איראן.
מוחמד סליסו

מוחמד סליסו עבד אל-כרים (באנגלית: Mohammed Salisu Abdul Karim; נולד ב-17 באפריל 1999 בקומאסי שבגאנה) הוא כדורגלן גנאי המשחק בעמדת הבלם בקבוצת מונקו ובנבחרת גאנה.
קריירת מועדונים

סליסו גדל במספר מחלקות נוער בגאנה, ובשנת 2017 הצטרף אל מחלקת הנוער של ריאל ואיאדוליד. בשנת 2018 החל לשחק בקבוצת המילואים של המועדון. ב-9 בינואר 2019 ערך את הופעת הבכורה שלו בקבוצה הבוגרת של המועדון, בהפסד 0–1 לחטאפה במסגרת גביע המלך הספרדי. ב-18 באוגוסט ערך את הופעת הבכורה שלו בלה ליגה, בניצחון 1–2 על ריאל בטיס במסגרת המחזור הראשון לעונת 2018/2020. ב-26 באוקטובר הבקיע את שערו היחיד במדי המועדון, בניצחון 0–2 על אייבר במסגרת המחזור העשירי בליגה. בסך הכל ערך 31 הופעות ליגה במדי המועדון.
ב-12 באוגוסט 2020 חתם סליסו על חוזה לארבע עונות בסאות'המפטון מהפרמייר ליג.
ב-2 באוגוסט 2023 חתם במונקו.
קריירה בינלאומית

ב-23 בספטמבר 2022 ערך סאליסו את הופעת הבכורה שלו בנבחרת גאנה, בהפסד 3-0 לנבחרת ברזיל במשחק ידידות.
נכלל בסגל נבחרת גאנה לטורניר מונדיאל 2022.
ב-17 בנובמבר 2022 הבקיע סליסו את שער הבכורה שלו בנבחרת, בניצחון 2-0 על נבחרת שווייץ במשחק ידידות לקראת מונדיאל 2022.
נכלל בסגל נבחרת גאנה לטורניר גביע אפריקה לאומות 2023.
הערות שוליים

↑  Feature: Nsawam-based African Talent Football Academy launches operations באתר Ghana Soccernet, ‏ 29 בנובמבר 2017 (באנגלית)
↑  Mohammed Salisu: Southampton sign defender from Real Valladolid באתר סקיי ספורטס, 12 באוגוסט 2020 (באנגלית)
↑  Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית)
↑  CAN 2023 : la liste du Ghana sans Partey ni un réfractaire ! באתר Afrik Foot, ‏ 1 בינואר 2024 (בצרפתית)
| נבחרת גאנה – מונדיאל 2022 |
| --- | --- | --- |
|  1 אטי-זיגי •  2 למפטי •  3 אודוי •  4 סליסו •  5 פארטי •  6 אווסו •  7 איסאהאקו •  8 קיירה •  9 ג'. איו •  10 א. איו •   11 בוכארי •  12 דנלאד • 13 אפרייה •  14 מנסה • 15 אידו • 16 נורודין • 17 רחמן • 18 אמרטי • 19 ויליאמס • 20 קודוס • 21 עבדול סאמד • 22 סולימאנה • 23 ג'יקו • 24 סווה • 25 סמניו • 26 סיידו • מאמן: אדו |  1 אטי-זיגי •  2 למפטי •  3 אודוי •  4 סליסו •  5 פארטי •  6 אווסו •  7 איסאהאקו •  8 קיירה •  9 ג'. איו •  10 א. איו •   11 בוכארי •  12 דנלאד • 13 אפרייה •  14 מנסה • 15 אידו • 16 נורודין • 17 רחמן • 18 אמרטי • 19 ויליאמס • 20 קודוס • 21 עבדול סאמד • 22 סולימאנה • 23 ג'יקו • 24 סווה • 25 סמניו • 26 סיידו • מאמן: אדו | גאנה |
| נבחרת גאנה – גביע אפריקה לאומות 2023 |
| --- | --- | --- |
|  1 אופורי •  2 סיידו •  3 אודוי •  4 אופוקו •  5 שינדלר •  6 סליסו •  7 קניגסדרפר •  8 אשימרו •  9 ג'. איו •  10 א. איו •   11 בוכארי •  12 וולאקוט • 13 פנטסיל •  14 מנסה • 15 אווסו • 16 אטי-זיגי • 17 חמידו • 18 אמרטי • 19 ויליאמס • 20 קודוס • 21 עבדול סאמד • 22 למפטי • 23 ג'יקו • 24 נואמה • 25 סמניו • 26 באבא • 27 סווה • מאמן: יוטון |  1 אופורי •  2 סיידו •  3 אודוי •  4 אופוקו •  5 שינדלר •  6 סליסו •  7 קניגסדרפר •  8 אשימרו •  9 ג'. איו •  10 א. איו •   11 בוכארי •  12 וולאקוט • 13 פנטסיל •  14 מנסה • 15 אווסו • 16 אטי-זיגי • 17 חמידו • 18 אמרטי • 19 ויליאמס • 20 קודוס • 21 עבדול סאמד • 22 למפטי • 23 ג'יקו • 24 נואמה • 25 סמניו • 26 באבא • 27 סווה • מאמן: יוטון | גאנה |
מוחמד סלימאן

| --- | --- |
אין תמונה חופשית
 לידה:  1959 Duraykish, סוריה 
 פטירה:  2 באוגוסט 2008 (בגיל 49 בערך) טרטוס, סוריה 
 מדינה:  סוריה
 השכלה:  אוניברסיטת דמשק 
 השתייכות:  צבא סוריה
 דרגה:  גנרל
 
מוחמד סֻלימאן (בערבית: محمد سليمان, 1959 - 1 באוגוסט 2008) היה קצין בצבא הסורי ששימש כיועצו הקרוב של נשיא סוריה בשאר אל-אסד.
חייו

סלימאן, יליד הכפר דריכיש שבמחוז טרטוס ובן לעדה העלווית, היה בימי לימודיו באוניברסיטה חברו לספסל הלימודים של באסל אל-אסד, בנו של הנשיא הסורי לשעבר חאפז אל-אסד והמועמד הקודם לנשיאות. סלימאן סיים תואר בהנדסה, ולאחר מותו של באסל אל-אסד בשנת 1994 הפך מקורב לאחיו בשאר. מאוחר יותר התמנה סלימאן לתפקיד קצונה בכיר בצבא סוריה, ושימש כיועצו של הנשיא בשאר אל-אסד לענייני ביטחון.
סלימאן נתפס בתקופות מסוימות כיד ימינו וכ"איש הצללים" של הנשיא בשאר אל-אסד, ופרט לתפקידו כיועץ לענייני ביטחון ייעץ לו גם בסוגיות פוליטיות. הוא שימש כאיש הקשר של השלטון הסורי לחזבאללה, ואף שמר על קשרים עם עימאד מורנייה, ראש מנגנון הפיגועים של הארגון. בתוך כך, עסק בין היתר בהעברת אמצעי לחימה מסוריה לידי חזבאללה, ושימש ראש תוכנית פרויקט הגרעין הסורי שהושמד במבצע מחוץ לקופסה על ידי ישראל בספטמבר 2007.
חייו > ההתנקשות

ב-1 באוגוסט 2008, עת שהה בעיר החוף טרטוס, נורה סלימאן למוות על ידי צלף שנמלט דרך הים. על פי פרסומים ב"סאנדיי טיימס", ההתנקשות בחייו של סלימאן בוצעה על ידי ישראל. כך נכתב גם בספרם של דן רביב ויוסי מלמן "מלחמות הצללים". בשנת 2010 כתבה סמדר פרי, כתבת "ידיעות אחרונות" לענייני ערבים, כי מי שחיסל את סלימאן היו "אותן ידיים" שחיסלו קודם לכן את עימאד מורנייה. בטקס ההלוויה של סלימאן, שנערך בעיירת הולדתו, נכחו בין היתר בכירי השלטון אצף שוכת ומאהר אל-אסד - דבר המעיד על רמת קרבתו למעגל הראשון של השלטון הסורי. ביולי 2015 פורסמו מסמכים סודיים לכאורה של ארצות הברית, שהודלפו על ידי אדוארד סנודן, על פיהם שייטת 13 היא שביצעה את החיסול.
הערות שוליים

↑  גל פרל פינקל, העימות בין ישראל לאיראן במגמת הסלמה, באתר זמן ישראל, 4 במרץ 2021.
↑  יוסי מלמן, דן רביב, השמדת הכור הסורי: הסיפור שלא סופר, באתר הארץ, 3 באוגוסט 2012
↑  סמדר פרי, ואלס עם בשאר, "ידיעות אחרונות", 30.5.2010
↑  מסמכי סנודן חושפים: ישראל התנקשה בחייו של יועצו הבכיר של אסד, באתר וואלה, 15 ביולי 2015
מוחמד סעיד פאשא

מוחמד סעיד פאשא (בערבית: محمد سعيد باشا; תעתיק מדויק: מחמד סעיד באשא; 17 במרץ 1822 –  17 בינואר 1863), ידוע גם כסעיד מוחמד, היה ואלי (תואר המקביל למושל מחוזי) של מצרים מ-1854 ועד 1863, תחת חסות הלכתית של האימפריה העות'מאנית אם כי בפועל שלט על מצרים בצורה ריבונית והיה עליו רק לשלם מס סמלי לממשל בקונסטנטינופול. סעיד, שהיה בנו הרביעי של אבי מצרים הריבונית; מוחמד עלי, היה דובר צרפתית, ולמד בפריז. לפי חוק הירושה השושלתי, במותו הוריש את הכתר לאחיינו, אסמאעיל פאשא.
לקריאה נוספת

פ.ג'. ויטיקיוטיס, תולדותיה של מצרים: ממוחמד עלי עד סאדאת, הוצאת ספרים על שם י"ל מאגנס, ירושלים, תשמ"ז.
הערות שוליים

↑  מוחמד סעיד פאשא באתר www.royalark.net
| שליטי מצרים המודרנית |
| --- | --- | --- |
| שושלת מוחמד עלי | מוחמד עלי (1805–1848) • אבראהים פאשא (1848) • עבאס חלמי הראשון (1848–1854) • מוחמד סעיד פאשא (1854–1863) • אסמאעיל פאשא (1863–1879) • תאופיק פאשא (1879–1892) • עבאס חלמי השני (1892–1914) • חוסיין כאמל (1914–1917) • פואד הראשון (1917–1936) • פארוק (1936–1952) • פואד השני (1952–1953) |  |
| נשיאי מצרים המודרנית | מוחמד נגיב (1952–1954) • גמאל עבד אל נאצר (1954–1970) • אנואר סאדאת (1970–1981) • חוסני מובארכ (1981–2011) • מוחמד חוסיין טנטאווי (שליט בפועל, 2011–2012) • מוחמד מורסי (2012–2013) • עדלי מנסור (נשיא זמני, 2013–2014) • עבד אל-פתאח א-סיסי (2014 ואילך) |  |
| --- | --- |
בקרת זהויות :  BnF: cb15376491h (data)  GND: 1024058859  ISNI: 0000 0000 8276 2228  LCCN: no2009078720  SUDOC: 170062791  Trove: 1526330  VIAF: 88532611   WorldCat (עם VIAF): 88532611
מוני מארק

| --- | --- |
 לידה:  שנות ה־30 של המאה ה־20 
 מוקד פעילות:  בלגיה בלגיה
 פרופיל ב-IMDb
 
מוני מארק (בהולנדית: Mony Marc) היא זמרת בלגית.
קריירה

בשנת 1956, מארק נבחרה על ידי רשות השידור הבלגית (RTBF) לייצג בלגיה באירוויזיון 1956 ביחד עם הזמר הבלגי, פוד לקלרק. ב-24 במאי 1956, מארק הופיעה על בימת האירוויזיון עם השיר "Messieurs les noyés de la Seine". מארק הופיעה עשירית בסדר ההופעות, לפני גרמניה ואחרי הזוכה, שווייץ. מיקומה הסופי של מארק לא ידוע היות שמארגני התחרות הכריזו על הזוכה בלבד.
הערות שוליים

↑  Mony Marc
↑  Lugano 1956, אתר האירוויזיון
| --- | --- |
בקרת זהויות :  ISNI: 0000 0004 9263 1511  MusicBrainz: 5226f3e8-67ab-404c-af39-d886bacdbc52
לשכת הפרווה

מיקום לשכת הפרווה על דגם בית המקדש השני המצוי במוזיאון ישראל; המיקום מסומן בקו צהוב.
מיקום לשכת הפרווה בבית המקדש; המיקום מסומן בכחול
לשכת הפרווה, לשכת בית הפרווה או בית הפרווה הייתה לשכה בחלקה הדרומי (לפי גרסה אחרת: הצפוני) של העזרה של בית המקדש השני. בלשכת הפרווה מלחו את עורות הבהמות שהוקרבו, ועל גגה שכן מקווה טהרה, שבו היה טובל הכהן הגדול ביום הכיפורים.
מיקום הלשכה

המשנה במסכת מידות מציינת את מיקומה של הלשכה בצפון:
שש לשכות היו בעזרה, שלוש בצפון ושלוש בדרום. שבצפון: לשכת המלח, לישכת הפרווה, לישכת המדיחין. לישכת המלח, שם היו נותנין מלח לקורבן; לשכת הפרווה, שם היו מולחין עורות קדשים ועל גג היה בית טבילה לכהן גדול ביום הכיפורים...
גרסה סותרת נמצאת בציטוט של משנה זו בתלמוד הבבלי:
שבדרום: לשכת המלח...
גרסת התלמוד התקבלה על ידי המפרשים, כולל הרמב"ם, שקיבע אותה גם בנוסח המשנה שבפירוש המשנה שלו. בעל תוספות יום טוב (בפירושו למשנה מידות ה, ג) שיער שזהו שיבוש שנגרם כתוצאה מכך שעיקר עבודת הקורבנות היא בצפון המקדש, ועל כן ייחסו בטעות (לדבריו) את הלשכות העוסקות בקורבנות, לצפון גם כן. הוא תומך גם את יתדותיו בעובדה שגם בפרק הראשון של מסכת מידות, מפורטים תחילה השערים שבדרום; ואם כן גם כאן הגיונית יותר הגרסה "שבדרום" תחילה, גם אצלנו. עם זאת, בכתבי היד המהימנים של המשנה (כולל, כאמור, כתב יד קאופמן), הגרסה היא 'שבצפון'.
השימוש בלשכה > עיבוד עורות

בלשכה רוכזו העורות שהופשטו מן הקורבנות במהלך השבוע, ובה היו מולחים אותם כדי לשמרם ומחלקים אותם בין הכהנים בכל ערב שבת. כך מספרת התוספתא (מנחות יג, ד):
השימוש בלשכה > בית טבילה

על גגה של הלשכה היה מקווה טהרה ("בית טבילה") לצורך הכהן הגדול, שהיה נחשב כחלק מן הקודש (העזרה). כך, לא יכול היה הכהן הגדול לטבול בה לפני תחילת העבודה ביום הכיפורים, שכן היה עליו לטבול בטרם ייכנס לקודש. שאר הטבילות (ארבע מתוך חמש) נערכו באותו מקווה.
אל בית הטבילה נכנס הכהן דרך מדרגות לולייניות שהחלו בלשכת המדיחין הסמוכה. על השאלה מדוע לא היה הכהן נכנס ישירות מבית הפרווה, ענו המפרשים שתי תשובות אפשריות: א. בלשכת הפרווה היה שורר ריח חריף עקב מליחת העורות שבמקום, ורצו למנוע זאת מן הכהן הגדול, שעבד מתוך צום וחוסר שינה; ב. משום צניעות, מחשש פן יונף הסדין החוצץ בין הכהן הגדול ובין העם ויתגלה בעירומו, נכנס מדרך צדדית.
מקור השם > מכשף ששמו 'פרווה'

לפי דברי רב יוסף בתלמוד הבבלי, נקראה לשכת הפרווה על שם מכשף ("אמגוש") בשם זה. רבים תמהו, כיצד ייתכן לקרוא שם מקום במקדש על שמו של נוכרי מכשף, ומה היו הנסיבות שגרמו לכך; בעניין זה נחלקו הדעות: דעת הגאונים, המובאת בספר הערוך (וכן דעת הרמב"ם בפירושו למשנה), היא כי היה זה מכשף נוכרי שחצב מנהרה נסתרת אל מתחת לבית קודש הקודשים, במטרה לצפות בעבודת הכהן הגדול, אולם הכהנים גילוהו והרגוהו כדין גוי הנכנס לקודש, ולמען ישמעו ויראו שלא לזלזל בקדושת המקדש קראו ללשכה על שמו, לדראון עולם. על פי מנחם המאירי, היה זה מכשף יהודי שחזר בתשובה ותרם מקווה זו הנקראת על שמו. ר' עובדיה מברטנורא, בפירושו למשנה (מידות ה, ג), כתב: "אדם מכשף ששמו 'פרווה' בנה אותה לשכה על ידי מכשפוּת, ונקראת על שמו".
בתפארת ישראל מופיעה הדעה כי הייתה זו יצירה טכנולוגית שהסתייעה בחוק כלים שלובים על מנת להעלות את המים לקומה השנייה שם שכנה המקווה, בלא להפכם למים שאובים הפסולים למקווה. ומכיוון שדבר זה היה נראה ככישוף, כונה בפי כל 'על שמו של מכשף'.
מקור השם > תפקיד הלשכה

לדעת ר' שמעיה (בפירושו למסכת מידות, וכן סבר גם ה'תוספות יום טוב'), שלשכה זו נקראה על שם עורות הפרים שהיו מולחים בה, ורק בית הטבילה שעל גבה נקרא בשם 'פרוה' על שם המכשף שבנאו.
לדעתו של חוקר המקדש אלחנן אייבשיץ, השם פרווה מסמל בעיקרו את המשמעות של 'עור שעיר' (כמשמעות הידועה לנו של פרווה), כרמז לשימושה של הלשכה, למליחת עורות; עם זאת, יש בשם גם משום זכר למאורע ההיסטורי של אותו מכשף שחתר בעזרה, כמסורת הגאונים.
ראו גם

לשכת המדיחין
לשכת המלח
הערות שוליים

↑  אותו דבר אמור לגבי לשכת המדיחין ולשכת המלח – גם שתי הלשכות האלה מופיעות במקור אחד כשוכנות בדרום ולפי מקור שני כשוכנות בצפון
↑  מסכת יומא, דף י"ט, עמוד א'
↑  תלמוד בבלי, מסכת יומא, דף ל"ה, עמוד א'
↑  אלחנן אייבשיץ, הבית השני בתפארתו, עמ' רי-ריא
| חלקי בית המקדש השני |  |  |  |  |
| --- | --- | --- | --- | --- |
     : 
|     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |  |  |
     : 
מקרא
|  1. לשכת הפרווה   2. בית החליפות   3. לשכת פרהדרין   4. בין האולם ולמזבח   5. תאים   6. מסיבה   7. אחורי בית הכפורת |  1. לשכת הפרווה   2. בית החליפות   3. לשכת פרהדרין   4. בין האולם ולמזבח   5. תאים   6. מסיבה   7. אחורי בית הכפורת |  |  |  |
| שערי המקדש | שערי המקדש |  |  |  |
|  א. שער עזרת נשים   ב. שער העליון   ג. שער הדלק   ד. שער הבכורות   ה. שער המים  ו. שער יכניה / הניצוץ   ז. שער הקרבן   ח. שער הנשים   ט. שער השיר / המוקד   י. שער בלי שם |  א. שער עזרת נשים   ב. שער העליון   ג. שער הדלק   ד. שער הבכורות   ה. שער המים  ו. שער יכניה / הניצוץ   ז. שער הקרבן   ח. שער הנשים   ט. שער השיר / המוקד   י. שער בלי שם |  |  |  |
מוראט החמישי

מורט החמישי
מוראט החמישי (בטורקית: V. Murat; בטורקית עות'מאנית: مراد خامس,‏ 21 בספטמבר 1840 – 29 באוגוסט 1904) היה הסולטאן ה-33 של האימפריה העות'מאנית, ששלט בין 30 במאי ל-31 באוגוסט 1876.
ביוגרפיה

מוראט נולד ב-21 בספטמבר 1840, והיה בנו של הסולטאן אבדילמג'יט הראשון.
מוראט הפך לסולטאן לאחר שדודו, אבדילאזיז, הודח מן התפקיד. הוא שלט במשך 93 ימים בלבד, לפני שהודח בטענה שהוא לוקה בנפשו. במהלך תקופה זו נכשל בניסיונו להנהיג חוקה, ויחסי האימפריה עם רוסיה של אלכסנדר השני התדרדרו לסף מלחמה (שאף פרצה שנה לאחר מכן).
מחשוב

מחשב העל המקבילי Blue Gene/P(אנ') של IBM
תחום המִחשוּב (באנגלית: Computing) עוסק בשימוש בטכנולוגיית מחשבים לביצוע משימה מסוימת, כגון חישוב השטח של אזור מסוים, או יצירת מערכת אשר אליה מוזנים נתונים מסוימים והיא מספקת פלט מסוים.
תחום המחשוב עשוי לכלול את התכנון והפיתוח של מערכות התוכנה (ובפרט אלגוריתמים) ומערכות חומרה עבור מגוון רחב של מטרות. מחשוב הוא מרכיב אינטגרלי וחשוב במיוחד בטכנולוגיה התעשייתית המודרנית. תחומי המחשוב העיקריים כוללים הנדסת מחשבים, הנדסת תוכנה, מדעי המחשב, מערכות מידע וטכנולוגיית מידע.
מחשוב ענן

מחשוב ענן הוא מודל המאפשר גישה נוחה, על גבי רשת תקשורת ועל פי דרישה, למאגר שיתופי של משאבי מחשב. המשתמש במחשוב ענן עשוי להיות ארגון גדול, ארגון בינוני או קטן או אדם בודד. הספק הוא בדרך כלל חברה גדולה, שפיתחה תשתיות מתאימות ומספקת שירותים למספר גדול של משתמשים. המשתמש משתמש בשירותי הספק באמצעות האינטרנט מבלי צורך לדעת על הסביבה הטכנולוגית בה ממומשים שירותים אלה.
מתן הגישה למאגר השיתופי של משאבי המחשב נעשה בדרך כלל באמצעות ריכוז המשאבים בחוות שרתים המקושרת לרשת תקשורת והקצאתם למשתמשים באופן וירטואלי. השירות למשתמשים יכול להינתן באמצעות ענן מקומי הנמצא ברשת הארגונית, או באופן מרוחק במרכז מחשבים חיצוני שהגישה אליו נעשית דרך רשת האינטרנט. לחוות שרתים המספקת מחשוב ענן דרך האינטרנט מקובל לקרוא דאטה סנטר.
הביטוי "ענן" הוא דימוי לרשת האינטרנט המבוסס על הצורה הגרפית בה מתארים את הרשת בתרשימי זרימה. בענן המחשוב נמצאים הנתונים והלוגיקה העסקית של מערכות המחשוב על גבי משאבים וירטואליים המנצלים את השרתים הפיזיים של מרכז המחשבים והם מופעלים מיחידות קצה מרוחקות. כתוצאה מכך אין המשתמשים צריכים לרכוש ולנהל משאבים ומערכות מחשוב ספציפיים לכל יישום. מאפיין זה מאפשר להימנע מהוצאות גדולות על רכישת ציוד ותוכנות תשתית ומהצורך לנהל אותן.
גלריה

מנוע הפרשים הוא מחשבון מכני אשר, בהיעדר מחשבים ומחשבונים אלקטרוניים, חיוני לביצוע חישובים מסוגים שונים, ובפרט חישובים הדרושים לניווט.
מעבדת מחשבים מודרנית
מחשב הקולוסוס הבריטי שימש את מפענחי הצפנים הבריטיים בקריאת הודעות מוצפנות של הגרמנים במהלך מלחמת העולם השנייה
ראו גם

היסטוריה של המחשוב
מחשוב אוטונומי
חישוב מבוזר
מחשוב סריגי
עיבוד מקבילי
מחשוב לביש
התצורה הכללית של שירותי ענן מחשוב. בתרשים, רשת התקשורת מצוינת כענן, ומעליה מקבלי השירותים, ומתחתיה מספקי השירותים
מוראטו

פליפה רודריגס דה סילבה (בפורטוגזית: Felipe Rodrigues da Silva; נולד ב-30 ביוני 2001 בפרנסיסקו מוראטו שבברזיל), הידוע בכינוי מוראטו (בפורטוגזית: Morato), הוא כדורגלן ברזילאי המשחק בעמדת הבלם בקבוצת נוטינגהאם פורסט מהפרמייר ליג.
קריירת מועדונים

מוראטו החל לשחק כדורגל במחלקת הנוער של סאו פאולו, ובשנת 2019 עבר למחלקת הנוער של בנפיקה ליסבון. ב-21 בדצמבר 2019 ערך את הופעת הבכורה שלו בקבוצה הבוגרת של המועדון, בתיקו 2-2 נגד ויטוריה סטובל במסגרת גביע הליגה הפורטוגלית לעונת 2019/2020. ב-30 באפריל 2021 ערך את הופעת הבכורה שלו בליגת העל הפורטוגלית, בניצחון 2-0 על טונדלה במסגרת המחזור ה-30 לעונת 2020/2021. ב-14 בספטמבר ערך את הופעת הבכורה שלו בליגת האלופות, בתיקו 0-0 נגד דינמו קייב במסגרת שלב הבתים לעונת 2021/2022.
ב-30 באוגוסט 2024 נמכר אל נוטינגהאם פורסט.
מוראט יאקין

מוראט יאקין (בטורקית: Murat Yakın; נולד ב-15 בספטמבר 1974) הוא כדורגלן עבר ומאמן כדורגל שווייצרי ממוצא טורקי המאמן את נבחרת שווייץ.
קריירה

יאקין שיחק בין היתר בגראסהופרס, בשטוטגרט, בפנרבחצ'ה, בקייזרסלאוטרן ובפ.צ. בזל. במדי נבחרת שווייץ, הופיע 49 פעם, כבש 4 שערים וכן השתתף ביורו 2004.
משנת 2012 ועד מאי 2014 אימן יאקין את פ.צ. בזל. משנת 2014 ועד שנת 2015 אימן יאקין את ספרטק מוסקבה. בעונת 2016/2017 אימן את שפהאוזן השווייצרית. משנת 2021 מאמן יאקין את נבחרת שווייץ.
יאקין הוא יליד בזל, שווייץ. אחיו הצעיר, הקאן יאקין, היה כדורגלן אף הוא.
מזאב

עמק מְזַאבּ (בערבית: مزاب) הוא אזור בצפון הסהרה השוכן בתחומי מחוז גרדאיה, כ-600 ק"מ דרומית לעיר אלג'יר באלג'יריה. העמק שוכן ברמה עשויה אבן גיר בסביבתו של ואדי מזאב, ובזכות האדריכלות והמסורת התרבותית יוצאות הדופן שלו, הוא מוכר כאתר מורשת עולמית מאז שנת 1982.
היסטוריה

העמק יושב כבר בתקופת האבן החדשה ושרידי מבנים המעידים על כך נמצאו ברחבי האזור. במאה ה-9 מצאו בו שבטי נוודים ברברים מקלט מפני הח'וארג'. שבטים אלה הידועים כיום כמוזאבים (بني مزاب) דוברים ניב ברברי הקרוי טומזאבט, ומאז המאה ה-11 לערך הם שייכים לכת האיבאדיה. באותה עת החל יישובו של העמק ביישובי קבע והבתים המוקדמים ביותר באזור הם מתקופה זו. במאה ה-18 היה עמק מזאב לנקודה חשובה לאורך דרכי המסחר בסהרה. ב-29 באפריל 1853 ניסחו תושבי המקום הסכם עם הצרפתים לפיו תישמר האוטונומיה של האזור, אך לאחר מרד הוא סופח לאלג'יריה הצרפתית באופן סופי ב-1 בנובמבר 1882.
היישוב בעמק

האוכלוסייה מתרכזת בקבוצה של חמישה כפרים מבוצרים, או קסר, המשתרעים על שטח של כ-75 קמ"ר והמכונים "פנטאפוליס" ("חמש ערים") - היישוב המרכזי גרדאיה (Ghardaïa), בני אישגון (Beni-Isguen), מליקה (Mélika), בו נורה (Bou Noura) ואלאטאף (El-Ateuf). כל אחד מהיישובים נבנה לפי עקרונות אדריכליים קבועים, והוקף בחומה. במרכזו של היישוב ניצב מסגד הבנוי כמצודה והמינרט שלו שימש כמגדל תצפית ושמירה. במסגד שכנו גם ארסנל נשק ומאגר תבואה, והוא הוקם כמעוז אחרון במקרה של מצור.
כל בתי היישוב הוקמו במעגלים סביב המסגד, על חלקות שוות בגודלן, אשר ייצגו עקרונות של שוויון חברתי. מחוץ לחומת היישוב שוכן בית הקברות שבו מצבות אחידות למעט אלה המסמנות את קבריהם של חכמים. בעונות הקיץ נהגו המוזאבים להגר לערי קיץ שהוקמו סביב מטעי דקלים, ומנהג זה נהג ברציפות עד המאה ה-20.
חמשת היישובים מאוגדים, יחד עם שלושה יישובים נוספים - בריאן (Berrian) כ-45 ק"מ צפונה, גרארה (Guerrara) כ-100 ק"מ צפון-מזרחה, ואוראגלה (Ouargla) כ-200 ק"מ מזרחה - במסגרת מועצה אזורית המכונה "מג'ליס עאמי סעיד". מועצה זו עוסקת בנושאי תרבות, חברה ודת.
ראו גם

שפת הסימנים של יהודי גרדאיה
בני מזאב
מדנה בגרדאיה
העיר גרדאיה
מחוזות טקסס

במדינת טקסס שבארצות הברית ישנם 254 מחוזות. טקסס היא המדינה עם מספר המחוזות הרב ביותר בארצות הברית.
טקסס הייתה מחולקת במקור לרשויות מקומיות בעת שהאזור היה תחת שלטון ספרדי ומקסיקני. כאשר טקסס זכתה בעצמאותה ב-1836 היו בתחומה 23 עיריות, אשר הפכו למחוזות המקוריים של המדינה. רבים מהמחוזות הללו פוצלו לאורך השנים למחוזות חדשים שונים.
הגדול שבמחוזות טקסס הוא מחוז ברוסטר (16,040 קמ"ר), הקטן שבהם הוא מחוז רוקוול (334 קמ"ר), והמאוכלס שבהם הוא מחוז האריס (כ-4,092,459 תושבים). עיר הבירה, אוסטין, נמצאת במחוז טראוויס.